**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ И ПОЛЗВАНЕ НА РЕКЛАМНО-ИНФОРМАЦИОННИ ЕЛЕМЕНТИ ВЪРХУ НЕДВИЖИМИ ИМОТИ НА ОБЩИНА ПЛОВДИВ, ПРИЕТА С РЕШЕНИЕ №68, ВЗЕТО С ПРОТОКОЛ № 7 ОТ 18.03.2010Г. НА ОБЩИНСКИ СЪВЕТ ПЛОВДИВ, ИЗМЕНЕНА И ДОПЪЛНЕНА С РЕШЕНИЕ № 121, ВЗЕТО С ПРОТОКОЛ № 11 ОТ 14.04.2011 Г., ИЗМЕНЕНА И ДОПЪЛНЕНА С РЕШЕНИЕ № 502, ВЗЕТО С ПРОТОКОЛ № 22 ОТ 20.12.2012 Г.**

**ВНОСИТЕЛ : ИНЖ. ИВАН ТОТЕВ - КМЕТ НА ОБЩИНА ПЛОВДИВ**

**Проект**

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес:* [*kmet.kmet@plovdiv.bg*](mailto:kmet.kmet@plovdiv.bg) *или в деловодството на Община Пловдив, пл.”Стефан Стамболов” № 1*

**МОТИВИ:**

**I. ОБОСНОВКА ЗА КОНКРЕТНАТА НЕОБХОДИМОСТ ОТ ПРОМЯНА НА НАРЕДБА ЗА РЕДА ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ И ПОЛЗВАНЕ НА РЕКЛАМНО-ИНФОРМАЦИОННИ ЕЛЕМЕНТИ ВЪРХУ НЕДВИЖИМИ ИМОТИ НА ОБЩИНА ПЛОВДИВ.**

1. Територията на публичните пространства на І пешеходна зона на гр.Пловдив: Площад „Централен”,- ул. „Княз Александър І Батенберг”, – площад „Римски стадион“, ул.”Райко Даскалов” – до пешеходния мост и прилежащите им пешеходни пространства е територия, предмет на специфична териториално – устройствена защита. В тази територия съществуват 5 (пет) системи от улични ансамбли, представляващи групови паметници на културата (ГПК), които от своя страна попадат в обхвата на „Историческа зона Филипопол – Тримонциум - Пловдив”, съгласно протокол № 5 от 22.05.2000 г. на НСОПК към МК:

- ГПК – А – система от улични ансамбли „А“ по ул. „Райко Даскалов“, ул. „Хр. Г. Данов“, площад „Римски стадион“;

- ГПК – А – част от ГПК-А – система от улични ансамбли „А“ по ул. „Княз Александър І“ и ул. „Отец Паисий“;

- ГПК – Б – система от улични ансамбли „Б“ по ул. „Бетовен“ и ул. „Опълченска“;

- ГПК-В – система от улични ансамбли „В“ по ул. „Антим І“ и ул. „Лейди Странгфорд“;

- ГПК – Г – система от улични ансамбли „Г“ западно от Данов хълм;

- ГПК – Д – система от улични ансамбли „Д“ по ул. „Иван Вазов“ и ул. „Цанко Дюстабанов“.

1. От анализа на Наредба за изменение и допълнение на Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив (НРИРППРИЕНИ) (приета с Р. № 68, пр. № 7 от 18.03.2010 г.; изм. и доп. с Р. № 121, пр. № 11 от 14.04.2011 г.; изм. и доп. с Р. № 502, пр. № 22 от 20.12.2012 г.) се налага изводът, че при прилагането й са налице трудности, свързани с обстоятелството, че не са въведени достатъчно естетически и устройствени изисквания по отношение елементите на градския дизайн. Това води до влошаване на естетико – композиционните качества на градската среда в описаната територия, уникална по своята архитектурно-историческа специфика.
2. Едва около 10 % (десет процента) от рекламно-информационните елементи (РИЕ) в публичните пространства са поставени с разрешение за поставяне и по реда на Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив.
3. Описаната територия представлява централната част на град Пловдив и е с най-интензивно обществено – обслужващо и търговско значение за града ни. Сградите, оформящи облика на идеалния център, са предимно индивидуални паметници на културата, а и попадат в ансамбли – групови паметници на културата. Повечето от поставените по сградите РИЕ са с прекалено големи размери, конкурират и обезличават пропорциите и обемите на фасадите, върху които са поставени. Поставените РИЕ са с цветове и материали, които не хармонизират с основните цветове на сградите. Това води до „размиване“ на характерното излъчване на сградите, построени в началото на ХХ в., уникални по своята архитектурна специфика.
4. Повечето РИЕ представляват рекламни и указателни табели за обекти, които НЕ СЕ намират в прилежащото улично пространство, а в съседни улици, пресечки, вътрешни дворове и безистени. Много често за обекти с минимални размери на витрините се поставят РИЕ в пъти по-голям размер.
5. Много често се поставят промоционални пана, плакати и сенници върху фасадите на сградите и по-конкретно върху парапети, прозорци и др., което води до безпорядък и разностилие в уличните пространства.
6. Най-често големи търговски вериги с национално значение поставят към търговските си обекти РИЕ в нарушение на реда, установен с Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив.

**II. ЦЕЛ НА НАРЕДБАТА:**

Хармонизиране на градската среда

**ІII. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:**

За прилагане на измененията в Наредбата не е необходимо разходването на бюджетни средства.

**IV. ОЧАКВАНИ РЕЗУЛТАТИ:**

- Синхронизиране действията на различните Дирекции на община Пловдив: Дирекция „Общинска икономика и здравеопазване”, Дирекция „Местни данъци и такси”, Дирекция „Устройство на територията”, Общински инспекторат;

- Повишаване събираемостта на местните такси.

**V. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ:**

Предлаганите промени в Наредбата не противоречат на норми от по-висока йерархия и на европейското законодателство.

**VI. М О Т И В И :**

1. **Правни основания:** чл.21, ал.1, т.13 и ал.2 от ЗМСМА, чл.8 във връзка с чл.17, ал.1 и 2, чл.11, ал.3 и чл.26 от ЗНА, чл.76, ал.3 във връзка с чл.79 от АПК и чл.57 от ЗУТ;
2. **Фактически основания:**

При прилагането на Наредбата за изменение и допълнение на Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив (НРИРППРИЕНИ) (приета с Р. № 68, пр. № 7 от 18.03.2010 г.; изм. и доп. с Р. № 121, пр. № 11 от 14.04.2011 г.; изм. и доп. с Р. № 502, пр. № 22 от 20.12.2012 г.) са установени затруднения, свързани с обстоятелството, че не са въведени достатъчно естетически и устройствени изисквания по отношение елементите на градския дизайн. Това води до влошаване на естетико–композиционните качества на градската среда в описаната територия, уникална по своята архитектурно-историческа специфика.

Едва около 10 % (десет процента) от рекламно-информационните елементи (РИЕ) в публичните пространства са поставени с разрешение за поставяне и по реда на Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив.

Описаната територия представлява централната част на град Пловдив и е с най-интензивно обществено – обслужващо и търговско значение за града ни. Сградите, оформящи облика на идеалния център, са предимно индивидуални паметници на културата, а и попадат в ансамбли – групови паметници на културата. Повечето от поставените по сградите РИЕ са с прекалено големи размери, конкурират и обезличават пропорциите и обемите на фасадите, върху които са поставени. Поставените РИЕ са с цветове и материали, които не хармонизират с основните цветове на сградите. Това води до „размиване“ на характерното излъчване на сградите, построени в началото на ХХ в., уникални по своята архитектурна специфика.

Повечето РИЕ представляват рекламни и указателни табели за обекти, които НЕ СЕ намират в прилежащото улично пространство, а в съседни улици, пресечки, вътрешни дворове и безистени. Много често за обекти с минимални размери на витрините се поставят РИЕ в пъти по-голям размер.

Много често се поставят промоционални пана, плакати и сенници върху фасадите на сградите и по-конкретно върху парапети, прозорци и др., което води до безпорядък и разностилие в уличните пространства.

Най-често големи търговски вериги с национално значение поставят към търговските си обекти РИЕ в нарушение на реда, установен с Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив.

**ПРОЕКТ ЗА РЕШЕНИЕ:**

* + - 1. Приема Наредба за изменение и допълнение на Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив (НРИРППРИЕНИ) (приета с Р. № 68, пр. № 7 от 18.03.2010 г.; изм. и доп. с Р. № 121, пр. № 11 от 14.04.2011 г.; изм. и доп. с Р. № 502, пр. № 22 от 20.12.2012 г.), както следва:

**§1. Текстът на чл. 7, ал. 1 придобива следната редакция:**

Разрешение за поставяне на РИЕ връху недвижими имоти общинска собственост и имоти собственост на физически и юридически лица, които попадат в публичните пространства на І пешеходна зона на гр.Пловдив: Площад „Централен” - ул. „Княз Александър І Батенберг” – площад „Римски стадион“, ул.”Райко Даскалов” – до пешеходния мост и прилежащите им пешеходни пространства, ***представляващи част от Групов паметник на културата /ГПК/ „Филипопол – Тримонциум – Пловдив“***, а именно: *1) ГПК – А – система от улични ансамбли „А“ по ул. „Райко Даскалов“, ул.„Хр. Г. Данов“, площад „Римски стадион“;2) ГПК – А – част от ГПК-А – система от улични ансамбли „А“ по ул. „Княз Александър І“ и ул. „Отец Паисий“; 3) ГПК – Б – система от улични ансамбли „Б“ по ул. „Бетовен“ и ул. „Опълченска“; 4) ГПК-В – система от улични ансамбли „В“ по ул. „Антим І“ и ул. „Лейди Странгфорд“; 5) ГПК – Г – система от улични ансамбли „Г“ западно от Данов хълм; 6) ГПК – Д – система от улични ансамбли „Д“ по ул. „Иван Вазов“ и ул. „Цанко Дюстабанов“,* се издава от Кмета на община Пловдив въз основа на одобрена схема от Главния архитект на община Пловдив, след изпълнение на следните изисквания:

- **РИЕ се поставят предимно в зоната на партерните етажи в горната 1/3 част, с изключение на РИЕ с кампаниен характер и/или съпътстващи културни мероприятия. Когато РИЕ се поставя в зоната над партерния етаж, разположението му следва да бъде доказано с цялостно фасадно решение за сградата;**

**- Поставените върху фасадата РИЕ следва да съдържат информация и реклама, отнасящи се за търговските, обслужващите и др. обекти в сградата;**

**§2. Текстът на чл. 7, ал. 2 придобива следната редакция:**

(2) За недвижими имоти собственост на физически и юридически лица, които попадат извън публичните пространства на І пешеходна зона на гр.Пловдив: Площад „Централен” - ул. „Княз Александър І Батенберг” – площад „Римски стадион“, ул.”Райко Даскалов” – до пешеходния мост и прилежащите им пешеходни пространства, ***представляващи част от Групов паметник на културата /ГПК/ „Филипопол – Тримонциум – Пловдив“, а именно***: *1) ГПК – А – система от улични ансамбли „А“ по ул. „Райко Даскалов“, ул.„Хр. Г. Данов“, площад „Римски стадион“;2) ГПК – А – част от ГПК-А – система от улични ансамбли „А“ по ул. „Княз Александър І“ и ул. „Отец Паисий“; 3) ГПК – Б – система от улични ансамбли „Б“ по ул. „Бетовен“ и ул. „Опълченска“; 4) ГПК-В – система от улични ансамбли „В“ по ул. „Антим І“ и ул. „Лейди Странгфорд“; 5) ГПК – Г – система от улични ансамбли „Г“ западно от Данов хълм; 6) ГПК – Д – система от улични ансамбли „Д“ по ул. „Иван Вазов“ и ул. „Цанко Дюстабанов“,* разрешение за поставяне се издава от Кмета на района въз основа на одобрена схема от Главния архитект на съответния район.

**§3. Създава се нова ал.3 към чл.7 със следната редакция:**

(3) За имоти държавна собственост разрешение за поставяне на РИЕ се издава от кмета на община Пловдив въз основа на схема одобрена от Главния архитект на община Пловдив, след изпълнение на изискванията посочени в чл.8, ал.1, т.4.4.

**§ 4. Текстът на чл.8, ал.1, изречение първо се изменя така:**

(1)За издаване на разрешение за поставяне на РИЕ **върху недвижими имоти** се представят следните документи: .............................

**§ 5. Чл.8, ал.1, т.2.1. придобива следната редакция:**

**т.2.1.** Архитектурната част**, включваща най-малко:1) Ситуационно извлечение от действащия подробен устройствен план за сградата; 2) Фасадно изображение/-я или фотоизображение/-я, изясняващи разположението на РИЕ спряма елементите на фасадата.**

**§ 6. Текстът на чл.8, ал.2 придобива следната редакция:**

(2) За РИЕ, които не са трайно прикрепени към терена **и/или сградата – общинска собственост,** не се изискват схеми за разполагане, като за същите не се издава разрешение за поставяне, а само разрешение за ползване.

**§ 7. Създава се нова ал.3 към чл.8 със следния текст:**

(3) За РИЕ, които се разполагат върху имоти държавна собственост и върху имоти собственост на физически и юридически лица, не се изисква разрешение за ползване, а само разрешение за поставяне.

**ІІ.** Възлага на Кмета на Община Пловдив да предприеме необходимите действия за изпълнение на настоящото решение.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§1. Наредбата за изменение и допълнение на Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив (НРИРППРИЕНИ) (приета с Р. № 68, пр. № 7 от 18.03.2010 г.; изм. и доп. с Р. № 121, пр. № 11 от 14.04.2011 г.; изм. и доп. с Р. № 502, пр. № 22 от 20.12.2012 г.), **влиза в сила на 01.03.2013 г.**

§2. Изпълнението на Наредбата се възлага на кмета на община Пловдив.

Наредбата за изменение и допълнение на Наредба за реда за издаване на разрешение за поставяне на рекламно-информационни елементи върху недвижими имоти на Община Пловдив, е приета с Решение № ………, взето с протокол № …….. от ……………….. година.